Deg yiseggasen 2000 d afella, yewwi-d uzɣan yiwen n ubrid amaynut. Deg-s illa ugar wawal ɣef yinaw « n wungal » d tedyizt-is, meḥsub ɣef yiferdisen igensayen i ɣef tbedd tewsit-agi. Di tuget, seg tesdawiyin d yigezda n tutlayt d yidles amaziɣ i d-frurint tezrawin-agi . kra seg-sent ɛerḍent ad d-ssegzint assaɣ yellan gar wungal d tewsatin i t-id-yezwaren (tiwsatin n tsekla taqbaylit tamensayt) imi d tasekla tamenzut i ssnen yimura, d tirmit-nsen tamezwarut deg unnar n tsekla (Salhi M. A.,2004) . Llant tezrawin niḍen i d-iveggnen amek imura, ttin kra n tiwsatin n tsekla tamensayt, akken ad d-snulfun iḍrisen imaynuten (Ameziane A., 2013). Kra n tezrawin niḍen, refdent tarrayin n utara, zzint ɣer teslaḍ tigensayin am teḍrizmult d tsensiwelt (Achili F., 2015, Hacid F., 2008, Bourai O., 2007, Berdous N., 2000/2001).